18/10/20

תיאור אירוע וחומר למחשבה

בשבוע שעבר בשעות הבוקר המאוחרות נכנס פקח המוא"ז לחצר שלי ,הראה לדן סרטון אשר צולם לכאורה על ידי תושב בו נראים שני הכלבים שלנו . אחד עומד בקצה שטח החצר ונובח והשני מסתובב סביב כלי הרכב עליו ישב הצלם .

ואז אמר הפקח : **"הועברו אלינו תלונות על הכלבים שלך ,מהיום אני אגלה אפס סבלנות ,אעמוד מחוץ לחצר שלך מהבוקר ועד הלילה על מנת לרשום לך דוחות "**

ככל שהמקרה הזה ומקרים אחרים מוצדקים ,הייתי מצפה שיפתרו בדרך שונה מאשר פניה לרשויות שכן ,כולנו מנסים לשמור על החוק וההנחיות !

אבל .....

חלק מאתנו נוהג על כלי רכב ללא רישיון מתאים

חלק מכלי הרכב נעים במושב ללא רישוי כלל

חלק מאתנו פולש לשטחים ציבוריים

חלק מאתנו גורמים לעיתים למפגעי רעש ריח ולכלוך

אחרים מפירים את מגבלות הקורונה

ישנן מעידות !

עדיף שהקהילה תפתור את הבעיות שלה בהידברות ישירה בסיוע הועד שלה. פניה לרשויות או הלשנות פוגעת במרקם החברתי של הקהילה .זה הוא תהליך עם התחלה וללא סוף

מצופה מהוועד למצוא באמצעות התושבים כל דרך על מנת להתמודד עם אתגרים קהילתיים מורכבים כאלה . אני מציע שבעתיד ,לכל הפחות ננסה לפעול אחרת .

ערן מרמור